- Dorinel Munteanu nu s-a ferit de cuvinte când a vorbit despre dosarul lui Daniel Niculae
- Mesajul antrenorului de la Oțelul
Dorinel Munteanu nu s-a ferit de cuvinte când a vorbit despre dosarul lui Daniel Niculae. Antrenorul de la Oțelul Galați a oferit o reacție legată de scandalul de la Rapid.
Președintele giuleștenilor este anchetat într-un dosar legat de materiale pirotehnice. Acesta este acuzat că le-a permis suporterilor să intre cu aceste materiale pe stadion. În momentul de față, "Nico" este cercetat în stare de libertate.
Dorinel Munteanu nu s-a ferit de cuvinte când a vorbit despre dosarul lui Daniel Niculae
Tehnicianul de la Oțelul este de părere că oficialii unui club ar trebui să stea departe de astfel de situații. Totodată, Dorinel Munteanu a menționat că în "țările civilizate" nu se întâmplă niciodată astfel de lucruri.
"Eu cred că trebuie să stăm departe de aceste lucruri, sunt oameni competenți care pricep mai bine la asta. În mai multe țări se practică aceste lucruri, dar în țările civilizate nu se întâmplă așa ceva", a spus Dorinel Munteanu, la digisport.ro.
În dosarul respectiv au fost reținuți mai mulți membri din galeria Rapidului, printre care și șeful acesteia, Liviu Bocciu. Pe lângă acuzația cu privire la materialele pirotehnice, oamenii legii au găsit la casele acestora mai multe arme. Astfel, au lansat o acuzare și legată de încălcarea regimului armelor și al munițiilor.
Daniel Niculae, surprins la Rapid – Farul
Daniel Niculae a fost surprins la duelul dintre Rapid şi Farul, din prima etapă a play-off-ului. "Nico" a fost prezent la partida de pe stadionul Giuleşti, la doar o zi distanţă după ce a fost "săltat" de mascaţi.
Daniel Niculae este cercetat în libertate într-un dosar privind folosirea ilegală de materiale pirotehnice pe stadioane, în timpul desfăşurării meciurilor de fotbal.
Daniel Niculae a venit la derby-ul Rapidului cu Farul, la doar câteva ore după ce a participat şi la şedinţa Comitetului Executiv al FRF.
Înainte de startul partidei din Giuleşti, preşedintele formaţiei de sub Grant a fost surprins salutându-se cu Robert Niţă, şi ulterior s-a aşezat la locul său din lojă, alături de finanţatorii Rapidului, Dan Şucu şi Victor Angelescu. În repriza a doua, pe transmisiunea TV, Daniel Niculae a fost surprins din nou în loja arenei din Giuleşti, urmărind partida.
În dosarul în care este implicat Daniel Niculae, liderul galeriei Rapid, Liviu Ungurean, zis "Bocciu", a fost arestat preventiv pentru 30 de zile, alături de alţi doi ultraşi. Decizia a fost luată vineri de Tribunalul Bucureşti, la propunerea procurorilor de la Parchetul Capitalei, după ce în locuinţa membrilor galeriei Rapid implicaţi în acest caz au fost găsite arme letale.
Alţi 12 ultraşi, reţinuţi joi, au fost plasaţi sub control judiciar pentru 60 de zile, fiind cercetaţi pentru săvârşirea infracţiunilor de constituire a unui grup infracţional organizat, operaţiuni cu articole pirotehnice efectuate fără drept, nerespectarea regimului armelor şi al muniţiilor şi distrugere.